**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 30 – 10 – 2021**

**ΑΜΑΡΟΥΣΙΟΥ Αρ. Πρ.: 627**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 210 8020788**

**Πληροφ.: Φ. Καββαδία (6932628101)**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Διεύθυνση Π. Ε. Β΄ Αθήνας**

**Κοινοποίηση: Δ.Ο.Ε., Συλλόγους Εκπ/κών Π. Ε. της χώρας, Τα μέλη του Συλλόγου μας**

**Κ Α Τ Α Γ Γ Ε Λ Ι Α**

**ΝΑ ΜΑΣ ΕΞΗΓΗΣΕΙ Η ΔΙΕΥΘΥΝΣΗ Π. Ε. Β΄ ΑΘΗΝΑΣ ΑΠΟ ΠΟΤΕ, ΒΑΣΕΙ ΠΟΙΑΣ ΚΕΙΜΕΝΗΣ ΝΟΜΟΘΕΣΙΑΣ ΚΑΙ ΜΕ ΠΟΙΑ ΚΡΙΤΗΡΙΑ ΚΑΤΑΡΓΕΙ ΤΗΝ ΕΝΙΣΧΥΤΙΚΗ ΔΙΔΑΣΚΑΛΙΑ ΚΑΙ ΤΗΝ ΑΝΤΙΣΤΑΘΜΙΣΤΙΚΗ ΑΓΩΓΗ**

**Για άλλη μια φορά η Διεύθυνση Π. Ε. Β΄ Αθήνας με νέο ανυπόγραφο μήνυμα ηλεκτρονικού ταχυδρομείου (29/10/21) προς τις σχολικές μονάδες της περιοχής ευθύνης του σωματείου μας αξιώνει μέχρι την Δευτέρα 1 Νοεμβρίου στις 12:00 το μεσημέρι να δηλώσουν όλοι/όλες οι εκπαιδευτικοί (και οι Διευθυντές/Διευθύντριες) το διδακτικό τους ωράριο χωρίς να επιτρέπεται η δήλωση διδακτικού ωραρίου όχι μόνο για γραμματειακή υποστήριξη αλλά και για ΕΝΙΣΧΥΤΙΚΗ ΔΙΔΑΣΚΑΛΙΑ !!! εξοβελίζοντας από την εκπαιδευτική διαδικασία την αντισταθμιστική αγωγή την ώρα που :**

**1) σε κάθε σχολείο, εξ αιτίας της πανδημίας και της εξ αποστάσεως εκπαίδευσης, υπάρχουν μαθητές που επέστρεψαν από την περσινή τηλεκπαίδευση με αυξημένες δυσκολίες και μαθησιακά κενά.**

**2) υπάρχουν σχολεία χωρίς στελεχωμένα Τμήματα Ένταξης,**

**3) υπάρχουν σχολεία που δεν συγκεντρώνουν τον απαιτούμενο αριθμό μαθητών για τη δημιουργία τμημάτων ΖΕΠ**

**ΚΑΤΑΓΓΕΛΛΟΥΜΕ την ουσιαστική κατάργηση της ενισχυτικής διδασκαλίας – αντισταθμιστικής αγωγής στο βωμό της δημοσιονομικής πειθαρχίας και του περιβόητου «εξορθολογισμού» του ανθρώπινου δυναμικού των «άριστων» του ΥΠΑΙΘ και της κυβέρνησης.**

Καλούμε το Δ. Σ. της Δ. Ο. Ε. να επιληφθεί άμεσα του θέματος.

